《古城晚眺，兼送晛南表兄、颖叔妹丈归南山》
清代·李宪噩

一片丹霞飞，回光照颜色。坐闻禾黍声，索索远秋急。

迢递何代城，危堞不复识。当时歌舞欢，但见荒草白。

感兹一长叹，佳会安可失？南山郁苍翠，烟树杳何极。

故人竟不留，空碛摇松柏。

作者简介：李宪噩，字怀民，以字行。号十桐，高密人。诸生。有《十桐草堂诗集》。